**16 latviešu jaunieši startēs Eiropas čempionāta trešajā posmā**

**Veiksmīgi ir aizvadīti divi no pieciem Eiropas čempionāta posmiem MX65 un MX85 cc klasēm motokrosā. Mūsu jaunie motosportisti ir guvuši labus panākumus Ukrainā un Polijā. Pienācis laiks trešajam Eiropas čempionāta posmam, kas jau šajā nedēļas nogalē, 12. un 13. jūnijā startēs Šauļos, Lietuvā.**

MX65 cc klasēpiedalīsies Jēkabs Hudolejs (“K. Serģa Motoklubs”), Denijs Bogdānovs (“Camk Latgale”) un Toms Dankerts (“AMK Bieriņi”), kuri ir veiksmīgi aizvadījuši pirmos divus Eiropas čempionāta posmus Ukrainā un Polijā. Platons Chekurovs (“AMK Bieriņi”) un Artūrs Vinters (“JVE Mototeam Riga”) cīņai uz Eiropas čempionāta finālu pievienojās otrajā posmā Polijā un Rems Šarovs (“Camk Latgale”) Eiropas čempionātā startēs pirmo reizi.

MX85 cc klasē sacensībās pie starta barjeras stāsies Emīls Solovjevs (privāti) un Markuss Kokins (“MX Moduls”), kuriem šis būs trešais posms pēc kārtas. Trasē pēc traumas atgriezīsies **Jēkabs Kubuliņš** (“K.Serģa Motoklubs) un Jānis Mārtiņš Reišulis (“KTM Motofavorīts”), kurš pirmajā posmā Ukrainā sniedza teicamu veikumu trasē un uzvarēja. Markuss Ozoliņš (“MX Moduls”), kurš otrajā posmā Polijā izcīnīja otro vietu un Raivo Laicāns (AMK “Bieriņi”).

Trešajā posmā ceļā uz Eiropas čempionāta posmu startēs Patrīcija Bērziņa (AMK ”Bieriņi”), Adrians Drozds (“Camk Latgale”), Alberts Knapšis (“F.F.F. Sporta klubs”) un Valdis Markins (“Camk Latgale”).

Novēlam jauniešiem veiksmi un izturību trasē!

Atgādinām, ka mūsu MX65 un MX85 cc klases braucēji pārstāv Ziemeļaustrumu zonu - Latvija, Lietuva, Igaunija, Ukraina, Krievija, Baltkrievija un Polija.

Eiropas čempionāta fināls notiks septembra vidū Riola Sardo, Itālijā. No četrām zonām, no katras klases uz to dosies 8 labākie MX65 un MX85 braucēji.

**2021. gada Eiropas čempionāta kalnedārs** <https://www.fim-europe.com/motocross-snowcross/>

Eiropas čempionāta MX65 un MX85 cc klasēm Ziemeļaustrum zonas noslēdzošais piektais posms notiks 15. augustā Latvijā, Alojā.

*Informāciju sagatavoja Luīze Vīksna (LaMSF)*